Source: http://www.zakonypreludi.sk/zz/2006-154
Timestamp: 2017-08-21 21:38:50+00:00

Document:
154/2006 Z. z. Nariadenie o zariadeniach obmedzujúcich rýchlosť určitých kategórií vozidiel | Aktuálne znenie
154/2006 Z. z.
Nariadenie vlády č. 154/2006 Z. z.Nariadenie vlády Slovenskej republiky o používaní zariadení obmedzujúcich rýchlosť určitých kategórií motorových vozidiel
okrem § 5 písm. d), ktorý nadobúda účinnosť 1. januára 2007.
o používaní zariadení obmedzujúcich rýchlosť určitých kategórií motorových vozidiel
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, nariaďuje:
(1) Toto nariadenie vlády ustanovuje povinnosť používania zariadení obmedzujúcich rýchlosť vozidiel (ďalej len „zariadenie obmedzujúce rýchlosť“) uvedených v § 2.
a) vozidlá Ministerstva obrany Slovenskej republiky a rozpočtových organizácií a príspevkových organizácií v jeho pôsobnosti, ozbrojených síl Slovenskej republiky, Ministerstva vnútra Slovenskej republiky vrátane ním určených rozpočtových organizácií a príspevkových organizácií, Policajného zboru, Zboru väzenskej a justičnej stráže, Železničnej polície, Slovenskej informačnej služby, Hasičského a záchranného zboru, colnej správy a na vozidlá záchrannej služby, vozidlá používané pre verejné služby v mestskej oblasti, vozidlá podrobujúce sa skúšobným jazdám na pozemných komunikáciách na účely technického pokroku a vozidlá tvoriace mobilizačné rezervy, ktoré nie sú prihlásené do evidencie vozidiel,1)
b) vozidlá kategórie M2 a M3, ktorých konštrukčná rýchlosť neprevyšuje 100 km.h-1,
c) vozidlá kategórie N2 a N3, ktorých konštrukčná rýchlosť neprevyšuje 90 km.h-1.
Na účely tohto nariadenia vlády sa vozidlom rozumie vozidlo kategórie M2, M3, N2 a N3 uvedené v osobitnom predpise,2) určené na prevádzku v premávke na pozemných komunikáciách, s konštrukčnou rýchlosťou prevyšujúcou 25 km.h-1.
Zariadenie obmedzujúce rýchlosť musí spĺňať technické požiadavky ustanovené osobitným predpisom.3)
(1) Vozidlá kategórie M2, M3, N2 a N3 uvedené v § 5 musia byť vybavené zariadením obmedzujúcim rýchlosť.
(2) Zariadenie obmedzujúce rýchlosť musí obmedziť rýchlosť vozidla tak, aby neprevýšila
a) 100 km.h-1 pri vozidlách kategórie M2 a M3,
b) 90 km.h-1 pri vozidlách kategórie N2 a N3.
(3) Vozidlá určené na prepravu nebezpečného tovaru musia byť vybavené zariadením obmedzujúcim rýchlosť tak, aby rýchlosť vozidla neprevýšila 90 km.h-1.
Ustanovenia § 4 ods. 1 a 2 sa vzťahujú na vozidlá
a) kategórie N3 a M3 s najvyššou povolenou hmotnosťou nad 10 t, ktoré boli uvedené do evidencie vozidiel od 1. januára 1988,
b) kategórie N2, M2 a M3 s najvyššou povolenou hmotnosťou od 5 t do 10 t, ktoré boli uvedené do evidencie vozidiel od 1. januára 2005,
c) kategórie N2, M2 a M3 s najvyššou povolenou hmotnosťou od 5 t do 10 t, prevádzkované vo vnútroštátnej doprave a medzinárodnej doprave, ktoré boli uvedené do evidencie vozidiel od 1. októbra 2001 do 1. januára 2005,
d) kategórie N2, M2 a M3 s najvyššou povolenou hmotnosťou od 5 t do 10 t, prevádzkované výhradne vo vnútroštátnej doprave, ktoré boli uvedené do evidencie vozidiel od 1. októbra 2001 do 1. januára 2005.
Zariadenia obmedzujúce rýchlosť môžu inštalovať len fyzické osoby alebo právnické osoby, ktoré majú udelené osvedčenie výrobcu alebo zástupcu výrobcu podľa osobitného predpisu.4)
Toto nariadenie vlády nadobúda účinnosť 15. marca 2006 okrem § 5 písm. d), ktorý nadobúda účinnosť 1. januára 2007.
k nariadeniu vlády č. 154/2006 Z. z.
Smernica Rady 92/6/EHS z 10. februára 1992 o montáži a používaní zariadení obmedzujúcich rýchlosť pre určité kategórie motorových vozidiel v spoločenstve (Ú. v. ES L 057, 2. 3. 1992) v znení smernice Európskeho parlamentu a Rady 2002/85/ES (Ú. v. ES L 327, 4. 12. 2002).
1) § 88 zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov.
2) Príloha č. 1 k zákonu č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.
3) Nariadenie vlády Slovenskej republiky č. 153/2006 Z. z. o technických požiadavkách na zariadenia obmedzujúce rýchlosť určitých motorových vozidiel.
4) § 4 zákona č. 725/2004 Z. z.

References: § 5
 § 2
 § 2
 § 5
 § 4
 § 5
 § 88
 § 4